Document ID: 32003R1334

32003R1334
L 187/11
SLUŽBENI LIST EUROPSKE UNIJE
25.07.2003.
UREDBA KOMISIJE (EZ) br. 1334/2003
od 25. srpnja 2003.
o izmjeni uvjeta za odobrenje niza dodataka hrani za životinje koji pripadaju skupini „Elementi u tragovima”
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Uredbom Komisije (EZ) br. 1756/2002 (2), a posebno njezine članke 3., 9.d i 9.e,
budući da:
(1)
Nekoliko dodataka hrani za životinje koji pripadaju skupini „Elementi u tragovima” bilo je odobreno pod određenim uvjetima u skladu s Direktivom 70/524/EEZ, uredbama (EZ) br. 2316/98 (3), (EZ) br. 639/1999 (4), (EZ) br. 2293/1999 (5), (EZ) br. 2200/2001 (6) i (EZ) br. 871/2003 (7).
(2)
U svjetlu razvoja znanstvenog i tehničkog znanja, najveća dopuštena količina elemenata u tragovima u hrani za životinje bila je preispitana kako bi se osigurala optimalna primjena uvjeta za odobrenje utvrđenih člankom 3.a Direktive 70/524/EEZ.
(3)
Pri sadašnjem stanju znanstvenog i tehničkog znanja može se zaključiti da je potrebno smanjiti najveće dopuštene količine željeza, kobalta, bakra, mangana i cinka odobrene u hrani za životinje u skladu s Direktivom 70/524/EEZ kako bi se bolje ispunjavali zahtjevi iz članka 3.a stavaka (a) i (b) te Direktive, po kojima bi dodaci hrani za životinje prvenstveno ispunjavali prehrambene potrebe, poboljšali uzgoj životinja i smanjili štetne učinke životinjskih izlučevina i kako bi se na najmanju moguću mjeru smanjili negativni učinci sadašnjih razina nekih elemenata u tragovima na zdravlje ljudi i okoliš.
(4)
Najveća dopuštena količina elemenata u tragovima odobrena u hrani za životinje mora se izračunati uzimajući u obzir ne samo fiziološke potrebe životinja, već i druge aspekte kao što su prosječne potrebe i različitost zahtjeva u ishrani, potreba da se udovolji potrebama većine životinjske populacije i moguća neučinkovitost hranjivih tvari.
(5)
Znanstveni odbor za hranidbu životinja (SCAN) izdao je mišljenje o korištenju bakra i cinka u hrani za životinje 19. veljače 2003. i 14. ožujka 2003. SCAN zaključuje da su trenutne najviše dopuštene količine ovih elemenata u tragovima odobrene u hrani za životinje u većini slučajeva veće nego što je potrebno u pogledu učinaka tih dodataka hrani za životinje te preporuča smanjenje tih razina tako da se prilagode fiziološkim potrebama životinja.
(6)
U skladu s trenutačnim znanstvenim i tehničkim znanjem posebno u vezi sa željezom u hrani za životinje, mliječni odojci moraju primati 7 do 16 mg/kg željeza dnevno ili 21 mg željeza po kilogramu dobivene tjelesne težine da bi održali odgovarajuću razinu hemoglobina. Mlijeko krmače sadrži prosječno samo 1 mg željeza po litri. Stoga odojci koji dobivaju samo mlijeko brzo postanu anemični. Željezo stoga treba davati odojcima u dopunskoj hrani za životinje s visokim udjelom tog elementa dok se hrane isključivo mlijekom.
(7)
Primjereno je predvidjeti prijelazni period od šest mjeseci za provedbu novih zahtjeva i prijelazni period od devet mjeseci za raspolaganje postojećim zalihama hrane za životinje označene u skladu s prijašnjim uvjetima utvrđenim u skladu s Direktivom 70/524/EEZ.
(8)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Uvjeti za odobrenje dodataka hrani za životinje E 1 željezo-Fe, E 3 kobalt-Co, E 4 bakar-Cu, E 5 mangan-Mn i E 6 cink-Zn, koji pripadaju skupini „Elementi u tragovima” (8), zamjenjuju se uvjetima određenim u Prilogu ovoj Uredbi u skladu s Direktivom 70/524/EEZ.
Članak 2.
Ova Uredba stupa na snagu dvadesetog dana nakon dana objave u Službenom listu Europske unije.
Primjenjuje se od 26. siječnja 2004. Međutim, postojeće zalihe hrane za životinje označene prema prijašnjim uvjetima određenim u skladu s Direktivom 70/524/EEZ, mogu se koristiti tijekom prijelaznog razdoblja koje istječe 26. travnja 2004.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. srpnja 2003.

Labels: 0
3
17
6